Israhel van Meckenem
Israhel van Meckenem, d. 1503, tysk guldsmed og kobberstikker. Blandt Israhel van Meckenems talrige arbejder er kopier og bearbejdelser af blade af bl.a. Martin Schongauer og af Meister E.S., der formentlig var hans lærer.
Mere selvstændige er hans virtuost udførte ornamenter og grotesker.
Israhel van Meckenems selvportræt med hustru fra 1490'erne er blandt de ældste bevarede portrætstik.